დანართი-1

ტექნიკური დავალება

500 კვ ეგხ „იმერეთის“ NN21, 22, 26÷30, 115÷117, 119÷121, 123, 124, 126, 27, 130÷137 ფოლადის ანძების ანტიკოროზიული დაცვის სამუშაოების განხორციელებაზე.

 ანტიკოროზიული დაცვა განსახორციელებელია 500 კვ ეგხ „იმერეთის“ №21, 22, 26÷30, 115÷117, 119÷121, 123÷127, 130÷137 (25 ანძა) ფოლადის ანძებზე (წალენჯიხის, ჩხოროწყუსა და მარტვილის მუნიციპალიტეტებში). ანძები დანომრილია დასავლეთიდან აღმოსავლეთის მიმართულებით.

 სულ შესაღებია 3 ც საანკერო-კუთხური, 22 ც შუალედური ანძა. მათი ტიპები და რაოდენობები და წონები მოცემულია ცხლილში N1.

 სადენების დაკიდების სიმაღლე: ПОТ-ისა და Р2-ის ტიპის შუალედურ ანძებზე საძირკვლის თავის ნიშნულიდან შეადგენს 27 მეტრს, Р2+5 ტიპის ანძაზე -32 მ. ЦУТ ტიპის ანძაზე - 17 მეტრს, მეხდამცავი გვარლის დაკიდების სიმაღლეებია: ЦУТ - 24 მ, ПОТ - 33,2 მ, Р2 – 31,2 მ, Р2+5 -36,2 მ. თან ერთვის ანძების ტიპების სქემები (დანართი-3).

 ანძების ძირითადი მახასიათებლები მოცემულია ცხრილში-2, შუალედური ანძების წონაში არ შედის საჭიმი სამაგრებისა და ღუზებზე მათი ჩამაგრების სხმული დეტალების წონები.

 სამუშაოს შესრულების ვადა:

 500 კვ ეგხ „იმერეთი შეკეთებაში იქნება 2021 წლის 01 მაისის ჩათვლით, რა პერიოდშიც უნდა შესრულდეს ფოლადის ანძების ტრავერსების, გვარლის სადგარების და კონსოლების ანტიკოროზიული დაცვის სამუშაოები.

 ანტიკოროზიული დაცვის სამუშაოების ძირითადი ეტაპებია:

* ანძების ელემენტების გარე და შიდა ზედაპირების გაწმენდა ჟანგისა და ხენჯისაგან;
* გაწმენდილი ზედაპირების დაგრუნტვა;
* დაგრუნტული ზედაპირის შეღებვა ანტიკოროზიული საღებავით;
* შეღებილ ანძების დგარებზე ეგხ-ს დასახელებისა და ნუმერაციის დატანა.

 გრუნტი და ლაქ-საღებავი უნდა წარმოადგენდეს ერთმანეთთან თავსებად ერთკომპონენტიან მასალებს.

 გრუნტის და საღებავის მასალების თავსებადობა უნდა დადასტურდეს მწარმოებლის შესაბამისი სერთიფიკატით. წარმოდგენილი უნდა იყოს ასევე გამოყენებული მასალების წარმოშობისა და ხარისხის სერთიფიკატები.

 გრუნტის ფენის სისქე უნდა იყოს არაუმცირეს 40 მკმ-სა, საღებავის ფენისა - არა უმცირეს 100 მკმ-სა.

 შუალედური ანძების ტრავერსები გვარლის სადგარებით, საანკერო-კუთხური ანძების გვარლის სადგარები და კონსოლები იღებება წითელი ფერის საღებავით. ამ სამუშაოს შესრულების პროცესში ეგხ ჩაყენებული იქნება შეკეთებაში (ღამე ჩართვის პირობით). ავარიული მზადყოფლის პერიოდი - 2 საათი. ანძების დგარები უნდა შეიღებოს თუთიისფერი საღებავით. დგარების დაგრუნტვაც და შეღებვაც სასურველია მოხდეს ეგხ-ს შეკეთებაში ყოფნის პერიოდში (შესაძლებელია ეგხ-ს ძაბვის ქვეშ ყოფნის პერიოდშიც, ამ შემთხვევაში სამუშაოთა დასრულების ვადა - არაუგვიანეს 2021 წლის 30 სექტემბერი).

 ანძების გაწმენდის, დაგრუნტვისა და შეღებვის სამუშაოები უნდა შესრულდეს ზევიდან ქვევით. ტრავერსებზე მუშაობისას (ეგხ-ს შეკეთებაში ყოფნის პერიოდში) იზოლატორების გირლანდების გრუნტისა და საღებავით დაჭუჭყიანებისაგან დასაცავად ისინი უნდა შეიფუთოს.

 ეგხ-ს შეკეთებაში ყოფნის პერიოდი წინასწარ შეთანხმებულია ეროვნულ სადისპეტჩერო ცენტრთან.

 მიმწოდებელმა სამუშაოთა წარმოების გრაფიკი და მომუშავეთა ბრიგადების რაოდენობა უნდა განსაზღვროს ზემოაღნიშნული პირობების გათვალისწინებით.

 ანტიკოროზიული დაცვის მედეგობის გარანტია - არანაკლებ 5 წელი.

 სამუშაოზე დასაქმებული პერსონალის შრომის უსაფრთხოებაზე პასუხისმგებელია კონტრაქტორი (მიმწოდებელი) ორგანიზაცია, რომლის პერსონალი უნდა ფლობდეს შრომის უსაფრთხოების ტექნიკისა და ხანძარსაწინააღმდეგო ტექნიკის წესებს, ასევე პირველადი სამედიცინო დახმარების აღმოჩენის წესებს. მიმწოდებელს პასუხისმგებლობა ეკისრება სამუშაოთა ზედამხედველობაზე და გარემოსდაცვითი ღონისძიებების - გრუნტის, საღებავის, გამხსნელის, ძონძებისა და სხვა დამხმარე მასალების ნარჩენების შეგროვება - უტილიზაციის განხორციელებაზე (საქართველოში მოქმედი კანონმდებლობის შესაბამისად).